CELEX: 62015TN0229
Language: mt
Date: 2015-05-04 00:00:00
Title: Kawża T-229/15: Rikors ippreżentat fl-4 ta’ Mejju 2015 – European Dynamics Luxembourg et vs Awtorità Bankarja Ewropea

10.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/31
            
         Rikors ippreżentat fl-4 ta’ Mejju 2015 – European Dynamics Luxembourg et vs Awtorità Bankarja Ewropea
   (Kawża T-229/15)
   (2015/C 262/42)
   Lingwa tal-kawża: il-Grieg
   
      Partijiet
   
   
      Rikorrenti: European Dynamics Luxembourg SA (Lussemburgu, il-Lussemburgu), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateni, il-Greċja), European Dynamics Belgium SA (Brussell, il-Belġju) (rappreżentanti: I. Abazis u M. Sfyri, avukati)
   
      Konvenut: Awtorità Bankarja Ewropea (ABE)
   
      Talbiet
   
   
               —
            
            
               tannulla d-deċiżjoni tal-ABE, innotifikata lir-rikorrenti permezz tal-ittra tat-2/3/2015 tad-Direttur Eżekuttiv tal-Awtorità Bankarja Ewropea, li permezz tagħha l-ABE ċaħdet il-Parti 1 tal-offerta tar-rikorrenti fis-sejħa għal offerti fil-proċedura ristretta n. 2014/S 158–283576 (EBA/2014/06/OPS/SER/RT), imsejħa “Provvista ta’ xogħol għal żmien determinat; Parti 1: Xogħol għal żmien determinat fis-settur tal-Informatika”;
            
         
               —
            
            
               tikkundanna lill-ABE sabiex tikkumpensa għad-dannu kkawżat lir-rikorrenti meta ċaħdithom mill-possibbiltà li jirbħu l-kuntratt qafas EBA/2014/06/OPS/SER/RT għall-Parti 1, dannu li hija stmat ex aequo et bono tlett mitt elf ewro (EUR 3 00  000), flimkien mal-interessi mid-data ta’ meta ttieħdet id-deċiżjoni jew skont kif deċiż li huwa xieraq mill-Qorti Ġenerali, u
            
         
               —
            
            
               tikkundanna lill-ABE għall-ispejjeż kollha tar-rikorrenti.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               —
            
            
               L-ewwel motiv huwa bbażat fuq ksur, minn ABE, tal-obbligu ta’ motivazzjoni, għal motivazzjoni insuffiċjenti tal-evalwazzjoni tal-offerta teknika tar-rikorrenti.
            
         
               —
            
            
               It-tieni motiv huwa bbażat fuq ksur tad-dokumenti kuntrattwali u tad-dritt tal-Unjoni rigward l-eżistenza ta’ żbalji evidenti ta’ evalwazzjoni.